b'\n_START_ARTICLE_\nAntanas Simonas Pilypaitis\n_START_SECTION_\nBiografija\n_START_PARAGRAPH_\n1949\xe2\x80\x931955 m. studijavo Kauno politechnikos institute. 1961\xe2\x80\x931964 m. Lietuvos statybos ir architekt\xc5\xabros mokslinio tiriamojo instituto aspirantas._NEWLINE_1954\xe2\x80\x931956 m. Kauno miesto architekt\xc5\xabros paminkl\xc5\xb3 apsaugos inspekcijos architektas. 1956 m. SSKP narys. 1956\xe2\x80\x931961 m. Statybos ir architekt\xc5\xabros reikal\xc5\xb3 komiteto Lietuvos architekt\xc5\xabros paminkl\xc5\xb3 valstybin\xc4\x97s inspekcijos vir\xc5\xa1ininkas.  1964\xe2\x80\x931966 m. Speciali\xc5\xb3j\xc5\xb3 mokslini\xc5\xb3 restauracini\xc5\xb3 gamybini\xc5\xb3 dirbtuvi\xc5\xb3 vyr. mokslinis bedradarbis, vyr. architektas. 1970\xe2\x80\x932000 m. Paminkl\xc5\xb3 restauravimo instituto, AB \xe2\x80\x9ePaminkl\xc5\xb3 restauravimo institutas\xe2\x80\x9c projekt\xc5\xb3 vyr. architektas, vyr. specialistas, Metodikos skyriaus vir\xc5\xa1ininkas ir vyr. architektas, pirmasis direktoriaus pavaduotojas ir vyr. architektas._NEWLINE_1966\xe2\x80\x931970 m. Kauno politechnikos instituto d\xc4\x97stytojas. 1970\xe2\x80\x931997 m. Vilniaus Gedimino technikos universiteto Urbanistikos katedros docentas. Be to, 1995\xe2\x80\x931997 m. d\xc4\x97st\xc4\x97 Vilniaus universiteto Naujosios istorijos katedroje._NEWLINE_1969\xe2\x80\x931974 m. Architekt\xc5\xb3 s\xc4\x85jungos valdybos sekretorius. 1982 m. Lietuvos SSR nusipeln\xc4\x99s architektas. 1990 m. Lietuvos demokratin\xc4\x97s darbo partijos narys.  1997 m. Vilniaus miesto savivaldyb\xc4\x97s tarybos narys. 2000 m. apdovanotas Lietuvos did\xc5\xbeiojo kunigaik\xc5\xa1\xc4\x8dio Gedimino V laipsnio ordinu (Riterio kry\xc5\xbeius). LR valstybin\xc4\x97s paminklosaugos komisijos narys, \xc4\xafvairi\xc5\xb3 mokslini\xc5\xb3 ir metodini\xc5\xb3 taryb\xc5\xb3 narys.\n_START_SECTION_\nDarbai\n_START_PARAGRAPH_\nParengti Skuodo (1972 m.), Vilniaus (1975 m.), Trak\xc5\xb3 (1973 ir 1984 m.), Klaip\xc4\x97dos, Tel\xc5\xa1i\xc5\xb3 senamies\xc4\x8di\xc5\xb3 regeneracijos projektai (su bendrautoriais). Daugelio Vilniaus senamies\xc4\x8dio kvartal\xc5\xb3, pavieni\xc5\xb3 verting\xc5\xb3 pastat\xc5\xb3 regeneracijos projekt\xc5\xb3 autorius._NEWLINE_Para\xc5\xa1\xc4\x97 knygas \xe2\x80\x9eKauno rotu\xc5\xa1\xc4\x97\xe2\x80\x9c (1961 m.), \xe2\x80\x9eLietuvos architekt\xc5\xabros istorija nuo seniausi\xc5\xb3 laik\xc5\xb3 iki XVII a. vidurio\xe2\x80\x9c (1987 m.), \xe2\x80\x9eLietuvos banko r\xc5\xabmai\xe2\x80\x9c (1995 m.) Paskelb\xc4\x97 apie 40 straipsni\xc5\xb3 senamies\xc4\x8dio atnaujinimo, architekt\xc5\xabrinio kra\xc5\xa1tovaizd\xc5\xbeio apsaugos klausimais.'